ພວກ​ Houthi ​ສືບ​ຕໍ່​​ ເຂົ້າຄວບ​ຄຸມ​ ພື້ນ​ທີ່ໃນເມືອງເອເດັນ ຕື່ມ​ອີກ 
ພວກ​ກະບົດເຜົ່າ Houthi ນິກາຍ Shi'ite ​ໄດ້​ຢຶດ​ເອົາ ​ສຳນັກງານ​ໃຫຍ່​ ຂອງລັດຖະບານ​ແຂວງ​ ລວມທັງ​ຫ້ອງການ​ຂອງ​ເຈົ້າ​ແຂວງ ​ໃນ​​​ເຂດເມືອງ Mualla ຂອງ Aden.
ພວກກະບົດ Houthi ໃນເຢເມັນ ສືບຕໍ່ເຂົ້າຄວບຄຸມພື້ນທີ່ ຕື່ມອີກ ໃນເມືອງ ເອເດັນ ທາງພາກໃຕ້ຂອງປະເທດ ໃນວັນ ອາທິດມື້ນີ້ ເຖິງແມ່ນວ່າ ໄດ້ມີປະຕິບັດການໂຈມຕີທາງອາກາດ ທີ່ນຳພາໂດຍ ຊາອຸດີ ອາເຣເບຍ ກໍຕາມ ອົງການຂ່າວຝຣັ່ງ ລາຍງານວ່າ ພວກກະບົດໄດ້ຢຶດເອົາ ສຳນັກງານໃຫຍ່ ຂອງລັດຖະບານແຂວງ ລວມທັງຫ້ອງການ ຂອງເຈົ້າແຂວງ ໃນເຂດເມືອງ Mualla ຂອງ Aden ຣັດເຊຍ ແລະ ຄະນະສະພາກາແດງສາກົນ ຢາກໃຫ້ ຊາອຸດີ ອາເຣເບຍ ຢຸດປະຕິບັດການທາງທະຫານ ຕໍ່ຕ້ານພວກກະບົດ Houthi ໄວ້ຊົ່ວຄາວ ເພື່ອປ່ອຍໃຫ້ມີການຂົນສົ່ງການຊ່ວຍເຫຼືອ ໄປໃຫ້ແກ່ພົນລະເຮືອນ ແລະ ຍົກຍ້າຍບັນດາຊາວຕ່າງຊາດອອກຈາກພື້ນທີ່ ດ້ວຍຄວາມປອດໄພ ຄຳຮ້ອງຂໍດັ່ງກ່າວຂອງຣັດເຊຍ ມີຂຶ້ນໃນວັນເສົາວານນີ້ ໃນລະ ຫວ່າງ ກອງປະຊຸມສຸກເສີນ ຂອງສະພາຄວາມໝັ້ນຄົງອົງການ ສະຫະປະຊາຊາດ ທີ່ຣັດເຊຍໄດ້ຮຽກຮ້ອງໃຫ້ເປີດຂຶ້ນນັ້ນ ຮ່າງຂໍ້ສະເໜີສະບັບນຶ່ງຂອງຣັດເຊຍ ຮຽກຮ້ອງໃຫ້ຢຸດການ ໂຈມຕີທາງອາກາດ ທີ່ຊາອຸດີ ນຳພາແນວໂຮມ ຊາວ Sunni ຕໍ່ສູ້ກັບ ພວກກະບົດ ຊາວ Shi’ite ໃນເຢເມັນນັ້ນ ໄວ້ຊົ່ວຄາວ ແບບ ຢູ່ທີ່ Geneva ສະພາກາແດງ ຍັງຮຽກຮ້ອງໃຫ້ຍຸດຕິ ການທຳ ສົງຄາມລະຫວ່າງກັນໂດຍທັນທີ ໂດຍກ່າວວ່າ ການນຳສົ່ງການ ຊ່ວຍເຫຼືອຂອງຕົນ ແມ່ນກຳລັງຖືກກີດກັນຢູ່ ເອກອັກຄະລັດຖະທູດຈໍແດນ ປະຈຳສະຫະປະຊາຊາດ ທ່ານນາງ Dina Kawar ກ່າວວ່າ ບັນດາສະມາຊິກສະພາ ຫວັງວ່າຈະຕັດສິນໃຈກ່ຽວກັບຮ່າງຍັດຕິທີ່ນຳສະເໜີໂດຍຣັດເຊຍນັ້ນ ພາຍໃນວັນຈັນມື້ອື່ນ ທ່ານນາງ ກ່າວຖະແຫລງໃນຖານະເປັນປະທານສະພາດັ່ງກ່າວ ສຳຫລັບເດືອນນີ້